Svila

Svila je fino tekstilno vlakno koje se dobija od čaure svilene bube (Bombyx mori). Potiče iz Kine i bila je važna trgovačka roba koja je u Evropu stizala putem svile.

U Kini je pod prijetnjom smrtne kazne bilo zabranjeno iz zemlje iznijeti gusjenicu ili jaja svilene bube. Godine 555. dva fratra su uspjela prokrijumčariti jajašca dudovog svilca bizantskom caru Justinijanu. S tim jajima i znanjem o načinu uzgoja svilenih buba koje su stekli za vrijeme svog boravka u Kini, sad je bilo moguće i izvan Kine proizvesti svilu. Svi dudovi svilci u Evropi i danas vode porijeklo od tih prokrijumčarenih jajašaca.Dr. Patrick Hunt, Stanford University - Krijumčarenje i špijunaža u 6. vijeku nove ere

 Osobine 
Hemijski sastav sirove svile zavisi od vrste svilene bube, ishrane, klime i uslova gajenja. Svila je otporna na većinu mineralnih kiselina, osim na sumpornu kiselinu. Požuti pod uticajem znoja, jer brzo i vrlo dobro upija znoj. Zbog svoje postojanosti na dejstvo mikroorganizama (gljivice i bakterije) koristi se kao tekstilni materijal.

Vrlo je prijatna za kožu, odvaja vrućinu ili suvišnu vlagu, s osobinama antialergika. Ima vrlo veliku zateznu tvrdoću (u istim dimenzijama jača je od čelika), pa se koristi kod supersoničnih aviona, u proizvodnji guma za profesionalne bicikle. Čista svila je teško zapaljiva.

 Nematerijalna kulturna baština 
Tradicionalna proizvodnja svile se nalazi na UNESCO-voj Reprezentativnoj listi nematerijalnog kulturnog nasljeđa čovječanstva kao zajednički element nematerijalnog kulturnog nasleđa u Afganistanu, Azerbejdžanu, Iranu, Tadžikistanu, Turkmenistanu, Turskoj i Uzbekistanu.UNESCO: Nematerijalna svjetska baština u Azerbejdžanu Odluku o upisu donio je Međuvladin komitet za očuvanje nematerijalnog kulturnog naslijeđa na zasjedanju koje je održano od 28 novembra do 4. decembra 2022. god. u Rabatu, MarokoUNESCO Tradicionalna proizvodnja svile - ich.unesco.org, Pristupljeno, 17.12.2022
 Reference 

Kategorija:Tekstil
Kategorija:Vlakna
Kategorija:Nematerijalna kulturna baština u Afganistanu
Kategorija:Nematerijalna kulturna baština u Azerbejdžanu
Kategorija:Nematerijalna kulturna baština u Iranu
Kategorija:Nematerijalna kulturna baština u Tadžikistanu
Kategorija:Nematerijalna kulturna baština u Turskoj
Kategorija:Nematerijalna kulturna baština u Turkmenistanu
Kategorija:Nematerijalna kulturna baština u Uzbekistanu
Kategorija:Kineski izumi
Kategorija:Biomaterijali